
ΑΠΟΣΠΑΣΜΑ                        
Από το πρακτικό της με αριθ. 17ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 185/2023
Στη Λευκάδα σήμερα  στις 19 του μηνός Μαϊου του έτους  2023,  ημέρα  Παρασκευή και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 10665/12-5-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Λόγω απουσίας του Προέδρου της Ο.Ε. κ. Αναστάσιου Γαζή, προεδρεύει ο Αντιπρόεδρος κ. Σπυρίδων Λύγδας.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Λύγδας Σπυρίδων (Αντιπρόεδρος)
	1
	Γαζής Αναστάσιος (Πρόεδρος)

	2
	Βικέντιος Νικόλαος 
	2
	Τυπάλδος Νικόλαος

	3
	Μαργέλη Μαρία
	3
	Γιαννιώτης Παναγιώτης

	4
	Κοντογιώργης Σπυρίδων
	4
	Σκληρός Φίλιππος

	5
	Αργυρός Νικόλαος (αναπληρ.)
	5
	

	6
	
	6
	

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο κ. Αργυρός Νικόλαος, αναπληρωματικό μέλος, αναπληρώνει το τακτικό μέλος κ. Τσιρογιάννη Γεώργιο.

Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 3ο:  Απόφαση Ο.Ε. για έγκριση της μελέτης του έργου: «ΑΠΟΚΑΤΑΣΤΑΣΗ – ΕΠΙΣΚΕΥΗ  ΚΟΙΝΟΧΡΗΣΤΩΝ ΧΩΡΩΝ Δ.Ε.  ΛΕΥΚΑΔΑΣ», προϋπολογισμού ποσού 25.000,00 Ευρώ (με ΦΠΑ 24%).

Εισηγητής: Σπυρίδων Λύγδας, Αντιδήμαρχος

Ο Αντιπρόεδρος της Ο.Ε. κ. Σπυρίδων Λύγδας Αντιδήμαρχος, εισηγούμενος το θέμα, έθεσε υπόψη των μελών της Επιτροπής τα εξής:

Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία

· Ν. 4555/19-07-2018 Πρόγραμμα ΚΛΕΙΣΘΕΝΗΣ

Με τη παρούσα μελέτη προβλέπονται εργασίες αποκατάστασης τμημάτων του πλακόστρωτου που βρίσκεται στον οικισμό του Αγίου Νικήτα στο οποίο έχουν καταστραφεί πλάκες καθώς επίσης και αποκατάσταση των αρμών. Επίσης προβλέπονται εργασίες αποκατάστασης φθορών οδοστρωμάτων (οπές-λακκούβες)  σε δημοτικές οδούς που  βρίσκονται στις Δ.Ε. Λευκάδας Δήμου Λευκάδας. Οι φθορές του οδοστρώματος προήλθαν από καθιζήσεις λόγω  της συχνής  και βαριάς κυκλοφορίας οχημάτων είτε από βλάβες και αποκαταστάσεις των δικτύων ύδρευσης ή αποχέτευσης είτε από άλλους λόγους

Η αποκατάσταση των φθορών θα υλοποιηθεί με τους ακόλουθους τρόπους ανάλογα με το υλικό του καταστρώματος της οδού:

Α) με την χρήση ασφαλτοσκυροδέματος όπου θα υλοποιείται εκσκαφή σε βάθος 35 εκατοστών κάτω από την επιφάνεια του οδοστρώματος,  στη συνέχεια   θα επιστρώνεται και θα συμπυκνώνεται κοκκώδες υλικό σε πάχος 20 εκατοστών έπειτα θα επιστρώνεται και θα συμπυκνώνεται  αμμοχάλικο (3 Α) Π.Τ.Π. Ο-150  σε πάχος 10 εκατοστών  , θα υλοποιείται ασφαλτική προεπάλειψη και τέλος θα επιστρώνεται και θα συμπυκνώνεται   ασφαλτοσκυρόδεμα ΠΤΠ Α265 μέσου πάχους 5 εκατοστών και 

Β) με την χρήση σκυροδέματος  όπου θα υλοποιείται εκσκαφή σε βάθος 40 εκατοστών κάτω από την επιφάνεια του οδοστρώματος, στη συνέχεια   θα επιστρώνεται και θα συμπυκνώνεται     κοκκώδες υλικό σε πάχος 15 εκατοστών έπειτα θα επιστρώνεται και θα συμπυκνώνεται     αμμοχάλικο (3 Α) Π.Τ.Π. Ο-150  σε πάχος 10 εκατοστών  , θα τοποθετείται  δομικό πλέγμα τύπου Τ131 και τέλος θα επιστρώνεται και θα συμπυκνώνεται  σκυρόδεμα ποιότητας C16/20  μέσου πάχους 15 εκατοστών. 

Γ) με την χρήση ακανόνιστων πλακών πάχους από 3εκ. έως 5 εκ. ανάλογα με τον τύπο των υφιστάμενων πλακών όπου θα υλοποιείται εκσκαφή σε βάθος 40 εκατοστών κάτω από την επιφάνεια του οδοστρώματος, στη συνέχεια   θα επιστρώνεται και θα συμπυκνώνεται     κοκκώδες υλικό σε πάχος 15 εκατοστών έπειτα θα επιστρώνεται και θα συμπυκνώνεται     αμμοχάλικο (3 Α) Π.Τ.Π. Ο-150  σε πάχος 10 εκατοστών  , θα τοποθετείται  δομικό πλέγμα τύπου Τ131 και θα επιστρώνεται και θα συμπυκνώνεται     σκυρόδεμα ποιότητας C16/20  μέσου πάχους 10-12 εκατοστών και τέλος θα τοποθετούνται οι πλάκες. 

Δ) αποκατάσταση αρμών πλακοστρώσεων με πλάκες ακανόνιστες. Θα απομακρυνθούν υπολείμματα του παλιού αρμού, θα καθαριστούν διεξοδικά τυχόν σκόνες και στην συνέχεια θα πραγματοποιηθεί η αρμολόγηση των πλακών.

Οι εργασίες που θα υλοποιηθούν είναι:

	1
	ΑΠΟΚΑΤΑΣΤΑΣΗ ΑΝΟΙΚΤΗΣ ΟΠΗΣ ΜΕ ΑΣΦΑΛΤΟΣΚΥΡΟΔΕΜΑ ΕΜΒΑΔΟΥ ΕΩΣ ΤΡΙΑ (3) Μ2 

	2
	ΑΠΟΚΑΤΑΣΤΑΣΗ ΑΝΟΙΚΤΗΣ ΟΠΗΣ ΑΠΟ ΣΚΥΡΟΔΕΜΑ C16/20

	3
	ΑΠΟΚΑΤΑΣΤΑΣΗ ΠΛΑΚΟΣΤΡΩΣΕΩΝ ΑΠΟ ΑΚΑΝΟΝΙΣΤΕΣ ΠΛΑΚΕΣ

	4
	ΑΠΟΚΑΤΑΣΤΑΣΗ ΑΡΜΩΝ ΠΛΑΚΟΣΤΡΩΣΕΩΝ


Η δαπάνη που απαιτείται είναι 20.161,29 Ευρώ  χωρίς ΦΠΑ ενώ με ΦΠΑ 25.000,00 και θα καλυφθεί από πιστώσεις ΣΑΤΑ

Εισηγούμαστε,  την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 25.000,00 Ευρώ(με ΦΠΑ 24%).

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ
Την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 25.000,00 Ευρώ (με ΦΠΑ 24%), του έργου: «ΑΠΟΚΑΤΑΣΤΑΣΗ – ΕΠΙΣΚΕΥΗ  ΚΟΙΝΟΧΡΗΣΤΩΝ ΧΩΡΩΝ Δ.Ε.  ΛΕΥΚΑΔΑΣ».


Η απόφαση αυτή πήρε αύξοντα αριθμό: 185/2023.              
     

    Ο Αντιπρόεδρος 

                          

 Τα Μέλη

     
               ΛΥΓΔΑΣ ΣΠΥΡΙΔΩΝ[image: image1.png]

